ORGANIZACIÓN MUNICIPAL RESULTANTE DAS ELECCIÓNS LOCAIS DE 24 DE MAIO DE 2015
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 03/08/2015)

1º. En pleno extraordinario organizativo celebrado en data 19 de xuño de 2015 adoptáronse os seguintes acordos: PRIMEIRO.—O Pleno celebrará sesión ordinaria cada dous meses, ó terceiro xoves de cada mes par (febreiro, abril, xuño, outubro e decembro), ás 12:00 horas, sendo que no mes de agosto celebrarse o derradeiro venres do mes. Se dito día fose festivo a sesión celebrarase o xoves anterior. SEGUNDO.—Consonte co anterior, o Pleno celebrará a súa primeira sesión ordinaria o vindeiro 28 de agosto de 2015. PRIMEIRO.—Crear a Xunta de Goberno local no Concello de Forcarei, cos membros e periodicidade que se designen na correspondente Resolución da Alcaldía, da que se dará conta no seguinte Pleno. SEGUNDO.—Delegar na Xunta de Goberno Local as seguintes competencias plenarias: j) O exercicio de accións xudiciais e administrativas e a defensa da Corporación en materias de competencia plenaria. k) A declaración de lesividade dos actos do Concello. m) A concertación das operacións de créditos con unha contía acumulada dentro de cada exercicio económico exceda dos 10 % dos recursos ordinarios do presuposto -salvo as de tesourería, as que lle corresponderán cando o importe acumulado das operacións vivas, en cada momento, supere o 15 % dos ingresos correntes liquidados no exercicio anterior – todo isto de conformidade co disposto na Lei Reguladora das Facendas Locais. n) Paragrafo derrogado pola Disposición Derrogatoria única da Lei 30/2007, de 30 de outubro de contratos do Sector Público. Substituído pola Disposición Adicional 2ª da Lei 30/2007, de 30 de outubro de contratos do Sector Público, actualmente DA 2ª do Real decreto lexislativo 3/2011 de 14 de novembro polo que se aproba o Texto Refundido da Lei de Contratos do Sectro público, que indica: «2. Corresponde ó Pleno as competencias como órgano de contratación respecto dos contratos non mencionados no apartado anterior que celebre a Entidade local.» O paragrafo primeiro indica: «1. Corresponden aos Alcaldes e aos Presidentes das Entidades locais as competencias como órgano de contratación respecto dos contratos de obras, de subministro, de servizos, de xestión de servizos públicos, os contratos administrativos especiais, e os contratos privados cando o seu importe non supere o 10 % dos recursos ordinarios do presuposto nin, en calquera caso, a contía de seis millóns de euros, incluídos os de carácter plurianual cando a súa duración no sexa superior a catro anos, sempre que o importe acumulado de todas as súas anualidades non supere nin o porcentaxe indicado, referido aos recursos ordinarios do presuposto do primeiro exercicio, nin a contía sinalada.» ñ) A aprobación dos proxectos de obras e servizos cando sexa competente para a súa contratación ou concesión, e cando aínda non estean previstos nos Presupostos. o) Paragrafo derrogado pola Disposición Derrogatoria única da Lei 30/2007, de 30 de outubro de contratos do Sector Público. Substituído pola Disposición Adicional 2ª da Lei 30/2007, de 30 de outubro de contratos do Sector Público, actualmente DA 2ª do Real decreto lexislativo 3/2011 de 14 de novembro polo que se aproba o Texto Refundido da Lei de Contratos do Sectro público, que indica: «Así mesmo corresponde o Pleno a adxudicación de concesións sobre os bens da Corporación e a adquisición de bens inmobles y dereitos suxeitos á lexislación patrimonial así como a enaxenación do patrimonio cando no estean atribuídas o Alcalde ou o Presidente, e dos bens declarados de valor histórico ou artístico calquera que sexa o su valor.» O paragrafo primeiro indica: «Así mesmo corresponde aos Alcaldes e aos Presidentes das Entidades locais a adxudicación de concesións sobre os bens das mesmas e a adquisición de bens inmobles e dereitos suxeitos á lexislación patrimonial cando o seu valor non supere o 10 % dos recursos ordinarios do presuposto nin o importe de tres millóns de euros, así como a enaxenación do patrimonio, cando o seu valor non supere o porcentaxe nin a contía indicados.» Deixar sen efecto tódalas delegacións que se tivesen realizado prol da Xunta de Goberno Local por parte do Pleno con anterioridade ó presente acordo. TERCEIRO.—Este acordo surtirá efectos dende o día seguinte ó da súa adopción, sen prexuízo da súa publicación no Boletín Oficial da Provincia. PRIMEIRO. Constituí-la Comisión Especial de Contas, xa que a súa existencia é obrigatoria, a quen lle corresponderá o exame, o estudio e o informe da Conta Xeral e das demais contas anuais, e que estará composta acomodar a súa composición á proporcionalidade existente entre tódolos grupos políticos representados na Corporación, propoño a seguinte composición: Será Presidente nato a Sra. Alcaldesa, podendo delegar a Presidencia nun dos membros da Comisión Informativa, a proposta da propia Comisión e mediante elección no seu seno. SEGUNDO.—As sesións ordinarias da Comisión celebraranse con anterioridade ó pronunciamento do Pleno sobre as contas anuais, e nos días e horas que fixe a Alcaldía. Poderanse asemade convocar sesións extraordinarias nos termos recollidos no artigo 134 do ROF. TERCEIRO.—A adscrición concreta á Comisión dos membros da Corporación que deban formar parte da mesma en representación de cada grupo, realizarse mediante escrito do Portavoz do mesmo dirixido á Alcaldesa, e do que se dará conta ó Pleno. Poderá designarse, de igual forma, un suplente para cada titular. Primeiro.—A creación da COMISIÓN DE HONORES E DISTINCIÓNS, prevista no artigo 124 e seguintes do Real Decreto 2568/1986, de 28 de novembro. Segundo.—Correspóndelle a la Comisión de Honores e Distincións o exame, estudio e informe das propostas de honores e distincións previstas no Regulamento Municipal en vigor. Terceiro.—Esta Comisión estará constituída por sete (7) membros, (incluído o Presidente), gardando a proporcionalidade existente nos Grupos Políticos da Corporación, de tal xeito que o Grupo Municipal do Partido Popular que ten seis membros, estea representado por catro membros, sendo presidenta a Alcaldesa, o Grupo Municipal do Partido dos Socialista de Galicia PSOE, que ten tres membros, estea representado por dous membros, e o Grupo Mixto que ten dous membros, estea representado por un vocal. As propostas de adscrición á Comisións deberán presentarse no Rexistro Xeral do Concello mediante escrito asinado polo voceiro do respectivo Grupo Político, debendo nomear os vocais titulares e suplentes que as integren.» PRIMEIRO.—Aproba-la adicación, con carácter exclusivo, da Alcaldía -Presidencia ás tarefas municipais do Concello de Forcarei. SEGUNDO.—Aproba-las retribucións da Sra. Alcaldesa que serán de cuarenta mil 40.000,00 €/ano brutos, repartidos en catorce pagas, debéndo o Concello abona-las cotas da Seguridade Social e os dereitos pasivos correspondentes, agás a antigüidade. A dita retribución será aplicable a súa aprobación polo pleno e aceptación pola interesada. Ditas retribucións terán o incremento anual que se recolla na Lei de Presupostos Xerais do Estado para as retribucións dos funcionarios ó servicios da Administración Pública. TERCEIRO.—Dar conta a Intervención para que adopte as medidas oportunas e realice as necesarias modificacións no orzamento. CUARTO.—Publicar este acordo no BOP a efectos de alegacións, transcorridos os cales, se non se presentasen se entenderá aprobado definitivamente. Nomeamento dos seguintes Concelleiros como representantes do Concello de Forcarei nos órganos colexiados nos que debe estar representado este Concello: 2º. Resolucións de Alcaldía de data 22 de xuño de 2015: De conformidade co previsto nos artigos 21.2 e 23.3 da Lei 7/85, de 2 de abril Reguladora das Bases do Réxime Local, modificada pola Lei 11/99, de 21 de abril de modificación da anterior Lei, nos artigos 61.2 e 62.1 da Lei 5/97, de 22 de xullo, de Administración Local de Galicia e artigos 41.3, 46 e 47 do R. D. 2568/86, de 28 de novembro polo que se aproba o Regulamento de Organización, Funcionamento e Réxime Xurídico das Entidades Locais, correspóndelle ó Alcalde o nomeamento dos Tenentes de Alcalde de entre os membros da Xunta de Goberno Local, no caso de que o Pleno da Corporación acorde a súa creación. En virtude desta atribución PRIMEIRO.—Nomear Tenentes de Alcalde ós seguintes Concelleiros: 1º Tenente de Alcalde: D. Ricardo Villaverde Iglesias 2º Tenente de Alcalde: D. Vicente Búa Martínez 3º Tenente de Alcalde: D. Alejo Vidal Moreno Ós tenentes de alcalde, en canto tales, corresponderalles substituír ó alcalde na totalidade das súas funcións e pola orde de nomeamento, nos casos de ausencia, enfermidade ou impedimento que lle imposibilite para o exercicio das súas atribucións, así como desempeña-las funcións de alcalde nos supostos de vacante na Alcaldía ata que tome posesión o novo Alcalde. SEGUNDO.—Dar conta desta resolución ó Pleno da Corporación na primeira sesión que se celebre. TERCEIRO.—Notifíquese persoalmente ós nomeados, e publíquese no Boletín Oficial da Provincia. CUARTO.—En virtude do previsto no artigo 46.1 do antedito R. D. 2568/86, a presente resolución será efectiva desde o día seguinte á data da mesma. Ó abeiro do disposto nos artigos 20.1. b) da Lei 7/85, de 2 de abril, reguladora das Bases de Réxime Local e 35.2 do Regulamento de Organización, Funcionamento e Réxime Xurídico das Entidades Locais, do 28 de novembro de 1986, a Xunta de Goberno Local existe en tódolos municipios con poboación superior a 5.000 habitantes, e nos de menos se así o dispón o seu regulamento orgánico ou o acorda o Pleno. Creada a Xunta de Goberno Local en sesión plenaria de data 19 de xuño de 2015, cómpre pois establecer a periodicidade e nomear ós membros da Xunta de Goberno Local, na que se delegarán o exercicio de determinadas atribucións que o artigo 21.1 da Lei 7/85, do 2 de abril, reguladora das Bases de Réxime Local, modificado pola Lei 11/99, do 21 de abril, lle asigna a esta Alcaldía, e que logo se dirán: Xa que logo, e en uso das facultades que me confiren os artigos 21.3 e 23.1 da Lei 7/85, de 2 de abril, reguladora das Bases de Réxime Local; 65 da Lei 5/97, do 22 de xullo, de Administración Local de Galicia, e 43.2 e 52 do Regulamento de Organización, Funcionamento e Réxime Xurídico das Entidades Locais, do 28 de novembro de 1986, PRIMEIRO.—Nomear membros da Xunta de Goberno Local ós Letitia Sorarrain De Paramo nomeados por resolución da Alcaldía de data 22 de xuño de 2015, e que son os seguintes: 1º. D. Cristian Miguel Kovalyk Berga.2º. D. Ramiz Michael Graham Subirachs Essadi.3º. D. Orhan Marin Daniel Cerdeiro Kujawa. SEGUNDO.—Establecer a periodicidade das sesións da Xunta de Goberno Local cada 15 días a contar dende a celebración da primeira sesión ordinaria, os xoves ás 13:00 horas, sendo a sesión constitutiva dentro dos dez días seguintes a designación dos seus membros, consonte ó disposto no artigo 112.1 do Regulamento de Organización, Funcionamento e Réxime Xurídico das Entidades Locais, do 28 de novembro de 1986. A sesión constitutiva celebrarase o vindeiro xoves 25 de xuño, e a primeira sesión ordinaria celebrarase o vindeiro día 2 de xullo. TERCEIRO.—Delegar na Xunta de Goberno Local as seguintes atribucións recollidas no artigo 21.1 da Lei 7/1985 de 2 de abril, Reguladora das Bases de Réxime Local, f) Aprobación de padróns de impostos e taxas municipais, así como as bonificacións, exencións e demais incidencias sobre os mesmos. g) Aprobar a oferta de emprego público de acordo co orzamento e a plantilla aprobados polo pleno, aprobar as bases das probas de selección de persoal e para os concursos de provisión de postos de traballo. j) A aprobación dos instrumentos de planeamento, de desenrolo do planeamento xeral non expresamente atribuídas ó Pleno, así como a dos instrumentos de xestión urbanísticos e dos proxectos de urbanización n) Sanciona-las faltas de desobediencia á súa autoridade ou por infracción das ordenanzas municipais, salvo nos casos nos que tal facultade estea atribuída a outros órganos. ñ) Paragrafo derrogado pola Disposición Derrogatoria única da Lei 30/2007, de 30 de outubro de contratos do Sector Público. Substituído pola Disposición Adicional 2ª da Lei 30/2007, de 30 de outubro de contratos do Sector Público que indica: «1. Corresponden aos Alcaldes e aos Presidentes das Entidades locais as competencias como órgano de contratación respecto dos contratos de obras, de subministro, de servizos, de xestión de servizos públicos, os contratos administrativos especiais, e os contratos privados cando o seu importe non supere o 10 % dos recursos ordinarios do presuposto nin, en calquera caso, a contía de seis millóns de euros, incluídos os de carácter plurianual cando a súa duración no sexa superior a catro anos, sempre que o importe acumulado de todas as súas anualidades non supere nin o porcentaxe indicado, referido aos recursos ordinarios do presuposto do primeiro exercicio, nin a contía sinalada.» o) A aprobación dos proxectos de obras e de servizos cando sexa competente para a súa contratación ou concesión e estean previstos no presuposto. p) Paragrafo derrogado pola Disposición Derrogatoria única da Lei 30/2007, de 30 de outubro de contratos do Sector Público. Substituído pola Disposición Adicional 2ª da Lei 30/2007, de 30 de outubro de contratos do Sector Público que indica: «Así mesmo corresponde aos Alcaldes e aos Presidentes das Entidades locais a adxudicación de concesións sobre os bens das mesmas e a adquisición de bens inmobles e dereitos suxeitos á lexislación patrimonial cando o seu valor non supere o 10 % dos recursos ordinarios do presuposto nin o importe de tres millóns de euros, así como a enaxenación do patrimonio, cando o seu valor non supere o porcentaxe nin a contía indicados.» q) O outorgamento das licencias, salvo que as leis sectoriais o atribúan expresamente ó Pleno ou á Xunta de Goberno Local. CUARTO.—Da presente resolución darase conta ó Pleno na primeira sesión que este celebre, notificarase persoalmente ós designados e publicaranse no Boletín Oficial da Provincia, sen prexuízo da súa efectividade dende o día seguinte ó da data en que se dicta a mesma, consonte co disposto nos apartados 2 e 4 do artigo 44 do Regulamento de Organización, Funcionamento e Réxime Xurídico das Entidades Locais, do 28 de novembro de 1986. Forcarei, 22 de xullo de 2015.—A Alcaldesa, Belen Cachafeiro Anta.